**OBRAZLOŽENJE**

Pravilnikom o prostoru, nastavnim sredstvima, opremi i drugim uvjetima koje moraju osiguravati Hrvatski crveni križ i ovlaštene zdravstvene ustanove za provođenje nastave iz predmeta „Pružanje prve pomoći osobama ozlijeđenim u prometnoj nesreći“ („Narodne novine“ broj 78/09 i 82/14, u daljnjem tekstu: Pravilnik) utvrđeni su uvjeti prostora, nastavnih sredstava opreme i drugih uvjeta koje moraju zadovoljavati Hrvatski Crveni križ i ovlaštene zdravstvene ustanove za provođenje osposobljavanja kandidata za vozače iz nastavnoga predmeta „Pružanje prve pomoći osobama ozlijeđenim u prometnoj nesreći“.

Prijedlogom izmjene Pravilnika, uz ispunjavanje svih drugih propisanih uvjeta, omogućuje se zdravstvenim ustanovama obavljanje osposobljavanja kandidata za vozače iz nastavnog predmeta „Pružanje prve pomoći osobama ozlijeđenim u prometnoj nesreći“ na području grada/općine u kojem se nalazi sjedište zdravstvene ustanove, odnosno sjedište podružnice, odnosno sjedište poslovne jedinice.

Navedenim prijedlogom omogućuje se ravnopravan položaj svim podnosiocima zahtjeva za predmetno osposobljavanje te osigurava bolja dostupnost iste.